stanford-oval/wikipedia huggingface dataset:
Kakskerta
Historiaa

Esihistoriallisia löytöjä Kakskerran alueella ovat todennäköisesti pronssikauden aikaiset kiviröykkiöt muutamilla korkeilla paikoilla pääsaarella. Pysyvä asutus Kakskertaan syntyi varhaiskeskiajalla Kaarinasta käsin. Vuonna 1556 Kakskerrassa oli 38 taloa.
Satavan saaren lounaiskärjessä olevan Eerikvallan nimi juontuu perimätiedon mukaan kuningas Eerik Pyhän käynnistä paikalla ensimmäisen ristiretken aikana vuonna 1155.
Kakskerta muodostettiin Kaarinaan kuuluvaksi saarnahuonekunnaksi vuonna 1764. Vuonna 1858 Kakskerrasta tuli kappeliseurakunta, ja samana vuonna asetettiin virkaansa Kakskerran ensimmäinen pappi.
Kakskerta erotettiin omaksi kunnakseen Kaarinasta vuonna 1936. Kunnan pohjoispuolella sijainnut Hirvensalon saari kuului aiemmin Maarian kuntaan, mutta liitettiin Turkuun vuonna 1944. Valtioneuvosto liitti myös Kakskerran kunnan Turkuun vuonna 1968.
Ennen liitosta Kakskerta kuului hallinnollisesti Turun ja Porin lääniin ja Varsinais-Suomen maakuntaan. Naapurikunnat olivat ennen kunnan lakkauttamista Kaarina, Parainen, Rymättylä ja Turku. Kakskerran pois käytöstä jäänyt ruotsinkielinen nimi oli Kaxbyrita ö. Kunta oli yksikielisesti suomenkielinen. Satavan ja Kulhon saaret kuuluivat Kakskerran kuntaan ennen liitosta.
Kakskerran seurakunta itsenäistyi Kaarinasta vuonna 1904, jolloin siihen tuli kuulumaan myös Maarian kuntaan kuulunut Hirvensalo. Seurakunta liitettiin Turun Martinseurakuntaan jo vuonna 1959 eli yhdeksän vuotta ennen itse kunnan liittämistä Turkuun.
Kakskerran alkutuotantovaltaisesta elinkeinorakenteesta johtuen kunnan työpaikkaomavaraisuus oli heikko. Valtaosa kaupan sekä teollisuuden ja rakennustoiminnan palveluksessa olevasta väestöstä kävi työssä Turussa. Viljelmien yhteydessä oli runsaasti kasvihuoneita ja kauppapuutarhoja. Uutena tulolähteenä oli muutamalla tilalla 1960-luvulla tullut kuvaan turkistarhaus.
Toukokuussa 1940 Kakskertaan kuljettavan lossin luona tapahtui 17 henkeä vaatinut turma, kun lossille saapuneen linja-auton jarrut pettivät ja auto syöksyi mereen. Se oli aikanaan Suomen suurin tieliikenneturma.
Nykyaika

Hirvensalo ja entinen Kakskerran kunta muodostavat nykyään Hirvensalo-Kakskerran suuralueen. Entinen Kakskerran kunta jakautuu Kakskerran ja Satavan kaupunginosiin. Eteläisempi Kakskerran kaupunginosa käsittää Kakskerran saaren ja joitakin pienempiä lähisaaria. Pohjoisempi Satavan kaupunginosa puolestaan koostuu Satavan saaresta sekä pienemmästä Kulhon saaresta Hirvensalon ja Kakskerran kirkon välisessä salmessa.
Satavan ja Kakskerran postinumeroalueen (20960) asukasluku on 1 399 (2020) ja pinta-ala 33,8 neliökilometriä.
Vapaa-ajan kiinteistöjä on n. 900 kpl. Vapaa-ajan asuntoja on muutettu poikkeamisluvalla pysyvään käyttöön. Saarten rannat ovat lähes täyteen rakennettuja, ja vapaata rantaa on lähinnä kaupungin omistamilla alueilla. Saarten sisäosissa on laajojakin rakentamattomia metsäalueita, jotka tarjoavat hyvät mahdollisuudet virkistyskäyttöön. Saarilla ei ole voimassa olevaa yleiskaavaa, mutta 14.12.2020 osayleiskaavaehdotus hyväksyttiin Turun kaupunginvaltuustossa. Sen mukaan osayleiskaavalla varaudutaan noin 3 600 asukkaan yhdyskuntaan vuonna 2050, mikä merkitsee varautumista korkeintaan 2 200 uutta asukasta varten.
Entisen Kakskerran kunnan alueella toimii kaksi kotiseutuyhdistystä, Kakskertaseura ja Kakskerran kotiseutuyhdistys. Yhdistykset järjestävät tapahtumia ja pyrkivät vaikuttamaan aluetta koskeviin asioihin. Kakskertaseura julkaisee kaksi kertaa vuodessa ilmestyvää lehteä 2X.
Rakennuksia

Merenrannalla sijaitseva Kakskerran kivikirkko on yksilaivainen ja rakennettu vuosina 1765–1769. Kakskerrassa toimii Kansallista Kokoomusta lähellä oleva Paasikivi-opisto, jonka vieressä on Harjattulan golfkenttä. Kakskerrassa sijaitsevassa Brinkhallin kartanossa kuvattiin TV2:n draamasarjaa Hovimäki. Muita merkittäviä rakennuksia on Hennalan pappila (seurakunnan käytössä), Marielundin huvilakartano (yksityinen) ja Heinänokan leirikeskus (seurakunnan omistuksessa).
Nähtävää ja koettavaa

Ekvallan uimaranta
Brinkhallin uimaranta
Brinkhallin kartano
Nunnavuoren hautaröykkiö
Ryssänuunit
Museotorppa
Harjattula
Kakskerran kirkko
Kylät

Kakskerran kuntaan kuului seitsemän kylää, joista kolme oli Kakskerran ja neljä Satavan saarella.
Kylät > Satava

Vuoden 1960 taajamarajauksen mukaan Kakskerrassa ei ollut lainkaan taajamia.
Kuvia Kakskerrasta

Kakskerran kirkko.
Brinkhallin kartano.
Jääpallon Allsvenskan-kausi 2002–2003

| Allsvenskan 2002-2003 |
| --- | --- |
Joukkueiden määrä:  16
Ajankohta:  10.11.2002 - 16.3.2003
Mestari:  Sandvikens AIK
Toinen sija:  Hammarby IF
Pudonneet joukkueet:  Gripen Trollhättan BK  Nässjö IF
Paras maalintekijä:  Patrik Rönnkvist, Edsbyns IF (53)
Alempi sarjataso:  1. Divisioona
  ← 2002 :  2004 → 
Kaudella 2002-2003 Ruotsin jääpallon pääsarja pelattiin kaksilohkoisena. Joukkueet pelasivat ensin kaksilohkoisen Allsvenskanin alkusarjan Pohjoislohkon ja Etelälohkon, joista kummastakin neljä parasta jatkoi Eltserieniin ja kummankin lohkon neljä heikointa Superallsvenskaniin. Ylempään loppusarjaan eli Elitserieniin päässeet joukkueet pelasivat kaksinkertaisen sarjan toisen lohkon Elitserien-joukkueiden kanssa, mutta yhden ottelun oman alkulohkonsa Elitserien-joukkueiden kanssa - kaikkiaan siis 11 ottelua Elitserien-osassa. Alemman loppusarjan eli Superallsvenskanin joukkueet saivat lähtöpisteitä 3-2-1-0 eli alkusarjan viitoset kolme lähtöpistettä, kuutoset kaksi lähtöpistettä, seiskat yhden lähtöpisteen ja kahdeksannet nolla lähtöpistettä. Samalla tavalla joukkueet pelasivat kaksi ottelua naapurilohkon joukkueita vastaan, mutta yhden lohkon oman lohkonsa joukkueita vastaan - vastaavasti siis 11 ottelua.
Loppuottelussa Uppsalassa kohtasivat runkosarjan eli Elitserienin ykkönen Hammarby IF, Tukholma ja kakkonen Sandvikens AIK. Ottelu päättyi Sandvikenin 6-4 voittoon.
Sarjataulukko > Allsvenskan - Pohjoislohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Sandvikens AIK  | 14 |  13  |  0  |  1   |   95  |  44   | +51 | 26 |
| Hammarby IF  | 14 |  11  |  0  |  3   |   81  |  44   | +37 | 22 |
| Bollnäs GoIF/BF  | 14 |  7   |  0  |  7   |   67  |  62   | +5 | 14 |
| Edsbyns IF  | 14 |  6   |  1  |  7   |   66  |  53   | +13 | 13 |
| Broberg/Söderhamn Bandy  | 14 |  6   |  0  |  8   |   53  |  72   | -19 | 12 |
| Kalix BF  | 14 |  5   |  1  |  8   |   58  |  80   | -22 | 11 |
| Ljusdals BK  | 14 |  4   |  0  |  10  |   40  |  68   | -28 | 8 |
| Falu BS  | 14 |  3   |  0  |  11  |   36  |  73   | -37 | 6 |
Sarjataulukko > Allsvenskan - Etelälohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Västerås SK  | 14 |  13  |  1  |  0   |  102  |  36   | +66 | 27 |
| BolticGöta, Karlstad  | 14 |  8   |  2  |  4   |   90  |  56   | +34 | 18 |
| IFK Vänersborg  | 14 |  8   |  0  |  6   |   79  |  63   | +16 | 16 |
| Villa Lidköping BK  | 14 |  8   |  0  |  6   |   65  |  50   | +15 | 16 |
| IFK Motala  | 14 |  6   |  1  |  7   |   52  |  59   | -7 | 13 |
| Vetlanda BK  | 14 |  5   |  0  |  9   |   62  |  90   | -28 | 10 |
| Gripen Trollhättan BK  | 14 |  3   |  2  |  9   |   46  |  81   | -35 | 8 |
| Nässjö IF  | 14 |  2   |  0  |  12  |   38  |  99   | -61 | 4 |
Sarjataulukko > Elitserien

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Hammarby IF  | 11 |  9   |  0  |  2   |   67  |  31   | +36 | 18 |
| Sandvikens AIK  | 11 |  8   |  0  |  3   |   64  |  40   | +24 | 16 |
| Västerås SK  | 11 |  6   |  0  |  5   |   59  |  49   | +10 | 12 |
| IFK Vänersborg  | 11 |  6   |  0  |  5   |   51  |  43   | +8 | 12 |
| Edsbyns IF  | 11 |  6   |  0  |  5   |   58  |  52   | +6 | 12 |
| BolticGöta, Karlstad  | 11 |  6   |  0  |  5   |   49  |  48   | +1 | 12 |
| Villa Lidköping BK  | 11 |  2   |  0  |  9   |   38  |  72   | -34 | 4 |
| Bollnäs GoIF/BF  | 11 |  1   |  0  |  10  |   32  |  83   | -51 | 2 |
Sarjataulukko > Allsvenskan - jatkosarja

| Joukkue | O | V | T | H | Maalit | P |
| --- | --- | --- | --- | --- | --- | --- |
| Broberg/Söderhamn Bandy | 11 | 6 | 3 | 2 | 58 - 40 | 18 |
| Ljusdals BK | 11 | 6 | 3 | 2 | 51-33 | 16 |
| IFK Motala | 11 | 4 | 5 | 2 | 53 - 37 | 16 |
| Kalix BF | 11 | 6 | 2 | 3 | 54-40 | 16 |
| Falu BS | 11 | 5 | 3 | 3 | 55-43 | 13 |
| Vetlanda BK | 11 | 2 | 3 | 6 | 34-58 | 9 |
| Gripen Trollhättan BK | 11 | 3 | 1 | 7 | 31-51 | 8 |
| Nässjö IF | 11 | 2 | 0 | 9 | 39-73 | 4 |
Pudotuspelit > Neljännesvälierät

Ensi vaiheessa Elitserienin kaksi heikointa ja Allsvenskan-jatkosarjan kaksi parasta pelasivat keskenään selvittääkseen paikkaa puolivälieriin Elitserienin kuuden parhaan vastustajaksi.
| Joukkue #1 | Voitot | Joukkue #2 | Ottelu 1 | Ottelu 2 |
| --- | --- | --- | --- | --- |
| Broberg/Söderhamn Bandy | 5-7 | Bollnäs GoIF/BF | 3-2 | 2-5 |
| Ljusdals BK | 5-7 | Villa Lidköping BK | 2-3 | 3-4 |
Pudotuspelit > Puolivälierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 | Ottelu 4 | Ottelu 5 |
| --- | --- | --- | --- | --- | --- | --- | --- |
| Hammarby IF | 3–0 | Bollnäs GoIF/BF | 7-1 | 3-2 | 5-4 |  |  |
| IFK Vänersborg | 3–1 | BolticGöta, Karlstad | 6-4 | 4-6 | 7-6 | 5-4 |  |
| Västerås SK | 3-0 | Edsbyns IF | 8-3 | 4-6 | 7-5 |  |  |
| Sandvikens AIK | 2-3 | Villa Lidköping BK | 7-2 | 5-4 | 10-3 | 4-5 | 3-4 |
Pudotuspelit > Välierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 | Ottelu 4 | Ottelu 5 |
| --- | --- | --- | --- | --- | --- | --- | --- |
| Hammarby IF | 3–0 | IFK Vänersborg | 4-1 | 4-3 | 10-4 | - | - |
| Sandvikens AIK | 3–0 | Edsbyns IF | 8-3 | 4-0 | 7-2 | - | - |
Pudotuspelit > Loppuottelu

16.3.2003 Studenternas IP, Uppsala Yleisöä:
| Joukkue #1 | Tulos | Joukkue #2 |
| --- | --- | --- |
| Sandvikens AIK | 6-4 | Hammarby IF |
Karsinnat > Pohjoislohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Falu BS | 5 | 5 | 0 | 0 | 48-7 | 10 |
| Sköndals IK, Tukholma | 5 | 4 | 0 | 1 | 30-25 | 8 |
| IF Vindhemspojkarna, Uppsala | 5 | 0 | 1 | 4 | 13-31 | 1 |
| Selånger SK | 5 | 0 | 1 | 4 | 14-44 | 1 |
Falu BS säilytti Allsvenskan-paikkansa. Sarjan viimeistä kierrosta ei pelattu, koska Falunin lohkovoitto oli selvä jo viiden pelatun ottelun jälkeen.
Karsinnat > Etelälohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Vetlanda BK | 5 | 5 | 0 | 0 | 35-14 | 10 |
| IFK Kungälv | 5 | 3 | 0 | 2 | 37-30 | 6 |
| Stångebro BK, Linköping | 5 | 1 | 0 | 4 | 22-31 | 2 |
| Örebro SK | 5 | 1 | 0 | 4 | 25-44 | 2 |
Vetlanda BK säilytti Allsvenskan-paikkansa. Sarjan viimeistä kierrosta ei pelattu, koska Vetlandan lohkovoitto oli selvä jo viiden pelatun ottelun jälkeen.
Parhaat maalintekijät - runkosarja (ml. suomalaiset, venäläiset, norjalaiset)

| Sija | Pelaaja | Joukkue | Maalit |
| --- | --- | --- | --- |
| 1. | Patrik Rönnkvist | Edsbyns IF | 50 |
| 2. | Michael Carlsson | Västerås SK | 47 |
| 3. | Daniel Svedberg | BolticGöta, Karlstad | 43 |
| 4. | Magnus Muhrén | Sandvikens AIK | 34 |
| 5. | Sami Laakkonen | IFK Vänersborg | 33 |
| 5. | Daniel Åhl | Kalix Bandy | 33 |
| 5. | Tomas Jansson | Falu BS | 33 |
| 8. | Ari Holopainen | IFK Vänersborg | 32 |
| 12. | Igor Gapanovitš | Ljusdals BK | 26 |
| 17. | Konstantin Zaletajev | Kalix Bandy | 23 |
| 21. | Pål Hanssen | BolticGöta, Karlstad | 22 |
| 23. | Rinat Šamsutov | Västerås SK | 19 |
| 29. | Vesa Vuokila | Bollnäs GoIF/BF | 17 |
| 35. | Sergei Bezobrazov | Kalix Bandy | 15 |
| 39. | Vjatšeslav Arhipkin | Broberg/Söderhamn Bandy | 14 |
| 39. | Mihail Paškin | Gripen Trollhättan BK | 14 |
| 39. | Valeri Gratšov | IFK Vänersborg | 14 |
| 44. | Kimmo Huotelin | Edsbyns IF | 13 |
| 54. | Nikolai Jarovitš | Edsbyns IF | 11 |
| 54. | Janne Hölttö | Nässjö IF | 11 |
| 54. | Aleksei Djakov | Nässjö IF | 11 |
| 54. | Aleksandr Drjagin | Vetlanda BK | 11 |
| 69. | Janne Väkiparta | Bollnäs GoIF/BF | 9 |
| 87. | Andrei Timoušev | Gripen Trollhättan BK | 7 |
| 87. | Maxim Poteškin | Gripen Trollhättan BK | 7 |
| 87. | Tomi Niemikorpi | Nässjö IF | 7 |
| 87. | Sergei In-Fa-Lin | Vetlanda BK | 7 |
| 87. | Jarno Väkiparta | Västerås SK | 7 |
| 110. | Teijo Laitinen | Nässjö IF | 5 |
| 119. | Marko Miinala | Kalix Bandy | 4 |
| 119. | Ville Aaltonen | Ljusdals BK | 4 |
| 139. | Aleksei Zolotarev | Broberg/Söderhamn Bandy | 3 |
| 139. | Jari Hyttinen | Falu BS | 3 |
| 149. | Aleksei Kurotškin | Gripen Trollhättan BK | 2 |
| 149. | Pavel Frants | IFK Vänersborg | 2 |
| 149. | Sergei Gluhov | Kalix Bandy | 2 |
| 149. | Denis In-Fa-Lin | Vetlanda BK | 2 |
| 174. | Tommy Österberg | Bollnäs GoIF/BF | 1 |
| 174. | Markus Hiukka | Broberg/Söderhamn Bandy | 1 |
| 174. | Juri Radiošin | Falu BS | 1 |
| 174. | Stanislav Kliošanov | Falu BS | 1 |
Murder of the Universe

| Murder of the Universe King Gizzard and the Lizard Wizard |
| --- | --- | --- |

Studioalbumin tiedot
 Äänitetty : 2016
 Julkaistu: 23. kesäkuuta 2017
 Tyylilaji: psykedeelinen rock
 Kesto: 46.38
 Levy-yhtiö: Flightless HQ, Ato, Heavenly
King Gizzard & The Lizard Wizardin muut julkaisut
| Flying Microtonal Banana 2017 | Murder of the Universe 2017 | Sketches of Brunswick East 2017 |
Singlet albumilta Murder of the Universe
 ”Han-Tyumi and the Murder of the Universe” Julkaistu: 11.3.2017  ”The Lord of Lightning vs Balrog” Julkaistu: 30.5.2017
Murder of the Universe on australialaisen yhtyeen King Gizzard and the Lizard Wizardin kymmenes studioalbumi, joka julkaistiin 23. kesäkuuta 2017. Albumi on toinen viidestä albumista, jotka yhtye julkaisi vuoden 2017 aikana. Yhtyeen aiempi albumi, Flying Microtonal Banana julkaistiin vain noin neljä kuukautta aiemmin.
"Murder of the Universe" on konseptialbumi, joka koostuu kolmesta toisiinsa epäsuorasti liittyvästä kappalekokonaisuudesta: ”The Tale of the Altered Beast”, ”The Lord of Lightning vs. Balrog” ja ”Han-Tyumi and the Murder of the Universe”. Kaikissa kolmessa kappalekokonaisuudessa on kertojaääni; kahdessa ensimmäisessä on ihmisääni ja viimeisessä on tietokoneen puhesyntetisaattorilla tuotettu synteettinen kertojaääni.
Kappaleet

| The Tale of the Altered Beast |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | A New World | 0.57 |  |  |  |  |  |  |  |
| 2. | Altered Beast I | 2.23 |  |  |  |  |  |  |  |
| 3. | Alter Me I | 0.45 |  |  |  |  |  |  |  |
| 4. | Altered Beast II | 4.28 |  |  |  |  |  |  |  |
| 5. | Alter Me II | 1.25 |  |  |  |  |  |  |  |
| 6. | Altered Beast III | 2.14 |  |  |  |  |  |  |  |
| 7. | Alter Me III | 1.26 |  |  |  |  |  |  |  |
| 8. | Altered Beast IV | 5.10 |  |  |  |  |  |  |  |
| 9. | Life/Death | 0.59 |  |  |  |  |  |  |  |
|  |  | 19.48 |  |  |  |  |  |  |  |
| The Lord of Lightning vs>  Balrog |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | Some Context | 0.16 |  |  |  |  |  |  |  |
| 11. | The Reticent Raconteur | 1.05 |  |  |  |  |  |  |  |
| 12. | The Lord of Lightning | 5.07 |  |  |  |  |  |  |  |
| 13. | The Balrog | 4.29 |  |  |  |  |  |  |  |
| 14. | The Floating Fire | 1.54 |  |  |  |  |  |  |  |
| 15. | The Acrid Corpse | 1.00 |  |  |  |  |  |  |  |
|  |  | 13.50 |  |  |  |  |  |  |  |
| Han-Tyumi and The Murder of the Universe |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 16. | Welcome to an Altered Future | 0.55 |  |  |  |  |  |  |  |
| 17. | Digital Black | 2.46 |  |  |  |  |  |  |  |
| 18. | Han-Tyumi the Confused Cyborg | 2.21 |  |  |  |  |  |  |  |
| 19. | Soy-Protein Munt Machine | 0.30 |  |  |  |  |  |  |  |
| 20. | Vomit Coffin | 2.19 |  |  |  |  |  |  |  |
| 21. | Murder of the Universe | 4.09 |  |  |  |  |  |  |  |
|  |  | 13.00 |  |  |  |  |  |  |  |
Arvostelut

Pitchfork: 8,0/10
Metacritic: 73/100
Theneedledrop: 6/10
Sosiaali- ja terveysturvan keskusliitto

Sosiaali- ja terveysturvan keskusliitto STKL (aiemmin Sosiaaliturvan keskusliitto ry.) oli valtakunnallinen sosiaali- ja terveyspoliittinen yhteistoimintajärjestö, joka toimi hyvinvoinnin kehittämiseksi 1916-2011. STKL:n toimintaa jatkaa Soste - Suomen sosiaali ja terveys ry. Keskusliitolla on toimisto Helsingissä ja aluetoimipisteet Oulussa, Joensuussa ja Jyväskylässä ja se toimii niin paikallisesti kuin kansallisestikin mutta myös kansainvälisellä tasolla kuuluen mm. seuraaviin verkostoihin:  Sosiaalipoliittinen maailmanneuvosto (ICSW), European Round Table of Charitable Associations (ETWelfare), European Antipoverty Network (EAPN) ja European Council for Voluntary Organisations (CEDAG).
STKL
pyrkii edistämään perusturvaa ja peruspalveluja
ehkäisee syrjäytymistä ja lisää sosiaalista vastuuta
järjestää koulutuksia ja muita tilaisuuksia (mm. sosiaali- ja terveyspolitiikan kehittämispäivät ja Sosiaaliturvan päivät)
tarjoaa apua kehittämistyössä
toimii sosiaali- ja terveysalan erityiskustantamona julkaisten mm. alan tutkimuksia, oppikirjoja ja käsikirjoja
Jäsenyhteisöt

Jäsenyhteisöjä ovat alueelliset sosiaaliturvayhdistykset, ammatilliset järjestöt ja sosiaali- ja terveysjärjestöt. Tukijäseninä on mm. kuntia ja yrityksiä.
Sevillan lentoasema

Sevillan lentoasema (esp. Aeropuerto de Sevilla) (IATA: SVQ, ICAO: LEZL) on lentoasema kymmenen kilometrin päässä Sevillan kaupungista Espanjassa. Asema on Andalusian alueen toiseksi vilkkain Málagan lentoaseman jälkeen. Vuonna 2010 matkustajia oli 4 224 718.
Sevillan lentoasema on useiden halpalentoyhtiöiden, kuten Ryanairin, Vueling Airlinesin ja easyJetin käytössä. Asemalla on yksi kiitotie ja yksi terminaalirakennus.
Aiheesta muualla

Kuvia tai muita tiedostoja aiheesta Sevillan lentoasema Wikimedia Commonsissa
Sevillan lentoasema Aenan sivuilla (Arkistoitu – Internet Archive) (englanniksi)
Espanjan lentoasemat
A Coruña
Albacete
Alicante
Almería
Asturia
Badajoz
Barcelona
Bilbao
Burgos
Castellón
Castellón-Costa Azahar
Ciudad Real
Córdoba
El Hierro
Fuerteventura
Girona
Granada
Huesca
Ibiza
Jerez
La Gomera
La Palma
La Seu d'Urgell
Lanzarote
Gran Canaria
León
Lleida
Logroño
Madrid-Barajas
Madrid-Cuatro Vientos
Madrid-Torrejón
Málaga
Melilla
Menorca
Murcia
Palma de Mallorca
Son Bonet
Pamplona
Reus
Sabadell
Salamanca
San Sebastián
Santander
Santiago de Compostela
Sevilla
Teneriffa pohjoinen
Teneriffa etelä
Valencia
Valladolid
Vigo
Vitoria
Zaragoza
Dysmenorrea

Dysmenorrea eli algomenorrea[lähde? ] tarkoittaa kivuliaita kuukautisia. Dysmenorrean katsotaan olevan sairaus, jos kipu on niin kova, että se häiritsee normaalia elämää.
Dysmenorreasta kärsii arviolta 45-95 prosenttia hedelmällisessä iässä olevista naisista. Kuukautiskipu voi olla hyvin invalidisoivaa ja se kestää tyypillisesti 8-72 tuntia.
Primaari dysmenorrea tarkoittaa kuukautisvuodon aikaista alavatsakipua, jonka taustalla ei ole (muuta) sairautta. Sen arvellaan johtuvan liiallisen prostaglandiinintuotannon aiheuttamasta kohtulihaksen kouristelusta ja hapenpuutteesta.
Sekundaarinen dysmenorrea johtuu jostain (toisesta) sairaudesta.
Primäärinen dysmenorrea

Primaari dysmenorrea tarkoittaa kuukautisvuodon aikaista alavatsakipua, jonka taustalla ei ole (muuta) sairautta. Sen aiheuttamat kivut ovat yleensä kovimmillaan hieman ennen kuukautisten alkamista.[lähde? ]
Primaarin dysmenorrean arvellaan johtuvan liiallisen prostaglandiinintuotannon aiheuttamasta kohtulihaksen kouristelusta ja hapenpuutteesta.
Primäärinen dysmenorrea ei vaikuta suoraan esimerkiksi lapsensaantimahdollisuuksiin eikä siitä ole muutakaan vaaraa,[lähde? ] mutta se voi olla hyvin pitkäkestoista, epämiellyttävää ja elämää rajoittavaa.
Hoitona käytetään tulehduskipulääkkeitä, yhdistelmäehkäisypillereitä tai hormonikierukkaa. Suomalaisissa tutkimuksissa on fenamaatteihin kuuluvalla tolfenaamihapolla osoitettu olevan hyvä teho dysmenorrean kipujen hoidossa.
Sekundaarinen dysmenorrea

Sekundaarisesta dysmenorreasta puhutaan, jos kuukautisten kivulloisuus johtuu jostain (toisesta) sairaudesta tai muusta tiedossa olevasta tekijästä. Kysymyksessä voi olla tulehdus, endometrioosi, myoma tai raskauden ehkäisyyn tarkoitettu kierukka.[lähde? ]
Aiheesta muualla

Kuukautiskivut (Terveysportti.fi)
Tämän lääketieteellistä aihetta käsittelevän artikkelin tarkoitus on tarjota vain yleistä tietoa aihepiiristä. Wikipedia ei anna lääketieteellistä neuvontaa.
Elokuvayhtiö Komeetta

Elokuvayhtiö Komeetta Oy on suomalainen elokuvatuotantoyhtiö.
Tuotantoyhtiö on perustettu 2014. Yhtiön perustivat Daniel Kuitunen ja Kaisla Viitala.
Komeetta tuottaa sekä lyhyitä että pitkiä elokuvia sekä tv-sarjoja.
Filmografia

Saatanan kanit, 2017 (lyhytelokuva)
Valehtelija, 2017 (lyhytelokuva)
Marian paratiisi, 2019
Onko sulla nälkä?, 2019 (lyhytelokuva)
Kristal, 2020 (lyhytelokuva)
Kikka!, 2022
Hetki lyö, 2022
Ohjus, 2024.
Aiheesta muualla

Elokuvayhtiö Komeetta Oy
Kinnunen, Kalle: Tuotantoyhtiö Komeetta vetää puoleensa nyt huippu­ohjaajia – ja buumista huolimatta se ei tee tv-sarjoja Helsingin Sanomat.  21.12.2022. Helsinki:  Sanoma Media Finland Oy. Viitattu 17.10.2024.
Leineschloss-palatsi

Leineschloss-palatsin julkisivu
Leineschloss-palatsin joenpuoleinen julkisivu
Myöhäisrenessanssin aikainen Leineschloss-palatsi (entinen fransiskaaniluostari) ennen vuonna 1816 aloitettua muutosta uusklassisen tyyliseksi
Leineschloss-palatsi (saks. Leineschloss) sijaitsee Leinejoen varrella Hannoverissa Saksassa. Se oli Hannoverin herttuoitten, vaaliruhtinaitten ja kuninkaiden asuinpaikka. Siinä kokoontuu nykyisin Ala-Saksin osavaltion parlamentti.
Rakennushistoria

Ensimmäinen paikalla ollut rakennus oli noin vuonna 1300 rakennettu fransiskaaniluostari, joka hylättiin vuonna 1533 uskonpuhdistuksen jälkeen. Vuonna 1636 Braunschweig-Lüneburgin herttua Georg aloitti luostarin muuttamisen myöhäisrenessanssi-palatsiksi Calenbergin herttuakunnan hallitsijaresidenssikseen. Entinen luostarikirkko toimi linnankirkkona ja kuninkaallisena hautapaikkana. Georgin poika, herttua Ernst August laajensi ja uudisti palatsia sekä rakennutti sinne teatterin 1600-luvun lopulla. Braunschweig-Lüneburgin herttuakunta korotettiin Hannoverin vaaliruhtinaskunnaksi vuonna 1692. Vuonna 1742 luoteissiipi uusittiin. Ernst Augustin ja Sofia von Hannoverin vanhin poika Yrjö I syntyi Leineschloss-palatsissa vuonna 1660.
Rakennushistoria > 1800-luku

Vuodesta 1814 lähtien vaaliruhtinaan palatsi oli Hannoverin kuningaskunnan hallitsijan asuinpaikka. Vuosina 1816–1844 arkkitehti Georg Ludwig Friedrich Laves suunnitelmien mukaan palatsi rakennettiin kokonaan uudelleen uusklassiseen tyyliin. Tällöin rakennettiin portiikki, jota kannattelee kuusi korinttilaista pylvästä. Yrjö III:n nuorin poika, prinssi Adolphus, Cambridgen herttua, toimi Hannoverin varakuninkaana vuodesta 1816 lähtien. Kuninkaat Ernst August ja Yrjö V olivat ensimmäiset ja ainoat hallitsijat, joiden pääedustusasunto eli residenssi oli Leineschloss-palatsissa vuosina 1837–1866. Hallintopaikka oli kuitenkin tarkoitus siirtää Welfenschlossin palatsiin.
Rakennushistoria > 1900-luku

Toisen maailmansodan aikana Leineschloss-palatsi paloi kokonaan Liittoutuneiden ilmahyökkäysten tuhoamana. Ison-Britannian kuningas Yrjö I haudattiin alun perin palatsin kappeliin. Palatsin kunnostustöiden vuoksi hänen ja hänen vanhempiensa jäännökset siirrettiin Ernst Augustin 1800-luvulla rakennettuun mausoleumiin Herrenhausenin palatsin puutarhaan Berggarteniin vuonna 1957.  Arkkitehti Dieter Oesterlen suunnitelmien mukaan palatsi rakennettiin uudelleen vuosina 1957–1962.